পরিবহন ঠিকাদার এসএস শিপিং’র কর্মকর্তা একরামুল হক জানান, মংলা বন্দর থেকে নিয়ে আসা ১৫ হাজার মেট্রিক টন নন ইউরিয়া সার শিরোমনিতে খোলা আকাশের নিচে রাখা হয়েছে। সংশ্লিষ্ট কর্তৃপক্ষ এ মুহূর্তে সার খুলনার বাইরেও পাঠাতে পারছে না। কারণ, উত্তর ও দক্ষিণাঞ্চলের জেলাগুলোতে আমন আবাদে আগস্টের আগে সার ব্যবহার হবে না। শিরোমনিতে সার রাখা বাবদ সংশ্লিষ্ট কর্তৃপক্ষকে মাসে দুই লাখ টাকা ভাড়া দিতে হচ্ছে।